stanford-oval/wikipedia huggingface dataset:
ศูนย์ส่งเสริมและพัฒนาการเรียนรู้ทางวิทยาศาสตร์
เครื่องฉายดาว > เครื่องฉายดาวระบบดิจิตอล

เพื่อปรับปรุงอุปกรณ์การฉายดาวให้มีความทันสมัย สอดรับกับเทคโนโลยีที่พัฒนาไปอย่างมากในปัจจุบัน โดยเฉพาะเทคโนโลยีที่เกี่ยวกับการศึกษา องค์ความรู้ทางด้านดาราศาสตร์ ศูนย์วิทยาศาสตร์เพื่อการศึกษา ท้องฟ้าจำลองกรุงเทพ จึงมอบหมายให้ บริษัท สยาม ทีซี เทคโนโลยี จำกัด ที่มีความเชี่ยวชาญในงานวิศวกรรมที่ครอบคลุมตั้งแต่ ที่เป็นผู้นำในงานบริการด้านการจัดหาสินค้า และเทคโนโลยีต่าง ๆ งานประกอบและติดตั้งหรือการบำรุงรักษาอุปกรณ์ รวมทั้งในงานวิศวกรรมวางระบบ โซลูชั่นต่าง ๆ ในเครือดิทโต้ กรุ๊ป และมีพันธมิตรทางธุรกิจอย่าง บริษัท Evans and Sutherland (E&S) ประเทศสหรัฐอเมริกา ซึ่งเป็นบริษัทฯ ที่มีชื่อเสียงอันดับต้นๆ ของโลกด้านเทคโนโลยีเครื่องฉายดารระบบดิจิตอล เป็นผู้นำเครื่องฉายดาว จำนวน 1 ชุด เข้ามาใช้งานตามโครงการจัดซื้อ โดยเครื่องฉายดาวระบบดิจิตอล ที่นำมาใช้เพิ่มเติมนี้ สามารถแบ่งออกเป็น 2 ส่วนดังนี้
เครื่องฉายดาว > เครื่องฉายดาวระบบดิจิตอล > ส่วนของการฉาย

ใช้เครื่องฉายภาพ ยี่ห้อ คริสตี้ (Christie) ได้รับการยอมรับจากหลายประเทศว่าเป็นเครื่อง Projector ที่ดีที่สุดอันดับต้น ๆ ในปัจจุบัน คริสตี้ บ๊อกเซอร์ ได้รับการออกแบบเพื่อให้มีน้ำหนักเบาขึ้น พร้อมทั้งยังพัฒนาให้ มีความสว่างที่สูงยอดเยี่ยม คริสตี้ ซึ่งมีความละเอียด 4K ความสว่างต่อเครื่องสูงถึง 30,000 Lumens และได้รับการออกแบบให้เป็น Projector สำหรับการใช้งานในโรงละคร ท้องฟ้าจำลองขนาดใหญ่ รวมถึงยังสามารถรองรับการใช้งานแบบ Heavy Duty ได้เป็นอย่างดี และด้วยเลนส์ Fish eye ที่ออกแบบมาเป็นพิเศษ เพื่อให้ฉายภาพได้กว้างกว่า Projector ทั่วไป และด้วยการติดตั้งทาง E&S ทำการติดตั้ง Projector โดยให้เลนส์ไม่ให้โดนส่วนบนของเครื่องฉายดาวระบบกลไกมอเตอร์และเลนส์ ทำให้ลำแสงของเครื่องฉายดาวที่ฉายขึ้นไปบนจอโดมเลยจุดกึ่งกลางของจอโดม และส่วนล่างลำแสงที่ฉายออกไปจะไปสิ้นสุดที่ขอบโดมฉายดาว ซึ่งทำให้ทั้ง 2 Projector นั้นมีพื้นที่ซ้อนทับกันด้านบนกลางจอโดม (Blending Region) ซึ่งจะมีการใช้ Software Digistar
เครื่องฉายดาว > เครื่องฉายดาวระบบดิจิตอล > ส่วนของการควบคุม

Software โดยการพัฒนามาถึงรุ่นที่ 5 ที่ชื่อว่า Digistar5 เป็น Software ควบคุมการทำงานการฉายภาพบนจอโดม เพื่อให้ภาพจากสอง Projector เป็นภาพเดียวกัน คือการฉายภาพแบบเต็มโดม ซึ่งเทคโนโลยีของ Digistar5 มีระบบ Auto Blending และ Auto Alignment ที่ทำให้ Projector ฉายภาพเป็นภาพเดียวกันได้เสมือนการฉายด้วย Projector เครื่องเดียว
ทั้งนี้นอกจากการให้ความสำคัญด้านเทคโนโลยี ซึ่งเป็นจุดเริ่มต้นให้ดำเนินการปรับปรุงศูนย์วิทยาศาสตร์ เพื่อการศึกษา ท้องฟ้าจำลองกรุงเทพรวมถึงการดำเนินการปรับปรุง ตกแต่งบรรยากาศภายในห้องฉายดาว ท้องฟ้าจำลองกรุงเทพ ให้มีความทันสมัย สอดคล้องกับการใช้งานเพิ่มมากขึ้น ภายใต้แนวความคิด ในการใช้ Theme แสงแห่ง Aurora เพื่อสร้างความสดใส แปลกตา ให้กับห้องฉายดาวที่มีอายุกว่า 52 ปี แต่ยังความคงความทันสมัยให้แก่ผู้ศึกษาได้เพลิดเพลินและสนุกสนาน กับการศึกษาดวงดาวให้มีประสิทธิภาพเพิ่มมากขึ้นแล้ว ดิทโด้ ยังให้ความสำคัญและน่าสนใจมาก อีกทั้งยังเป็นการเปิดโอกาสให้เด็ก เยาวชน รวมถึงผู้ที่สนใจด้านดาราศาสตร์ จังหวัดที่ห่างไกล ได้มีโอกาสเรียนรู้และเข้าถึงท้องฟ้าจำลองได้อย่างง่ายดาย ไม่ใช่แค่เรื่องที่ไกลเกินเอื้อมถึง
นิทรรศการวิทยาศาสตร์ > นิทรรศการอาคาร 2 (อาคารพิพิธภัณฑ์วิทยาศาสตร์)

ธีออส : ดวงตาของชาติ
Thailand Rally From Space
ดาวเทียมสำรวจทรัพยากร
วิทยาศาสตร์แสนสนุก 1
สัมผัสอวกาศ
กลมกลิ้ง
ดินแดนแห่งแร่
ดาวเคราะห์สีฟ้า
พลังวิทย์พิชิตยาเสพติด
เมืองไฟฟ้า (Electric City)
กาล-อวกาศ (Space and Time)
ศูนย์วิทยาศาสตร์เพื่อการศึกษารำลึกในพระมหากรุณาธิคุณ
นิทรรศการวิทยาศาสตร์ > นิทรรศการอาคาร 3 (อาคารสิ่งแวดล้อมโลก)

ความอุดมสมบูรณ์ของทรัพยากรในประเทศ ธรรมชาติรอบตัวเรา
สิ่งแวดล้อมและทรัพยากรทรัพยากรธรรมชาติ
สถานการณ์สิ่งแวดล้อมโลก
อนุรักษ์สิ่งแวดล้อม
สิ่งแวดล้อมเธียร์เตอร์ 360 องศา
นิทรรศการวิทยาศาสตร์ > นิทรรศการอาคาร 4 (อาคารธรรมชาติและสิ่งแวดล้อม)

นิทรรศการไดโนเสาร์ (ชั้น 2)
ขุมทรัพย์โลกสีเขียว (ชั้น 4)
โลกของแมลง (ชั้น 5)
นิทรรศการเมืองเด็ก (ชั้น 6)
ชีวิตพิศวง (ชั้น 7)
เวลาทำการ > เวลาทำการงานสำนักงาน

เปิดบริการ : วันจันทร์ – วันศุกร์  เวลา 8.30 – 16.00 น.
ปิดบริการ : วันเสาร์ – วันอาทิตย์และวันหยุดนักขัตฤกษ์
เวลาทำการ > เวลาทำการท้องฟ้าจำลองและนิทรรศการ

เปิดบริการ : วันอังคาร – วันอาทิตย์  เวลา 9.00 – 16.00 น.
ปิดบริการ : วันจันทร์และวันหยุดนักขัตฤกษ์
การเดินทาง

รถโดยสารประจำทาง สาย 2, 25, 38, 40, 72, 501, 511, 513, 508
รถไฟฟ้าใต้ดิน ลงที่สถานีสุขุมวิท แล้วเปลี่ยนขึ้นรถไฟฟ้าบีทีเอส ที่สถานีอโศกแล้วลงปลายทางที่สถานีเอกมัย
รถไฟฟ้าบีทีเอส (ลงที่สถานีเอกมัย) ทางออกที่ 2
โดราเอมอนเดอะมูฟวี่: โลกแห่งซิมโฟนี่ของโนบิตะ

โดราเอมอนเดอะมูฟวี่: โลกแห่งซิมโฟนี่ของโนบิตะ (ญี่ปุ่น: 映画ドラえもん: のび太の地球交響楽; โรมาจิ: Eiga Doraemon: Nobita no chikyū shinfonī) เป็นภาพยนตร์แอนิเมชันญี่ปุ่นแนวผจญภัย, แฟนตาซี, นิยายวิทยาศาสตร์และดนตรี ฉายใน ค.ศ. 2024 เป็นภาพยนตร์เรื่องที่ 43 ของ โดราเอมอน ซึ่งสร้างโดย ฟูจิโกะ เอฟ. ฟูจิโอะ ภาพยนตร์กำกับโดย คาซูอากิ อิมาอิ จากบทภาพยนตร์โดย เทรูโกะ อุทสึมิ ภาพยนตร์ฉายในญี่ปุ่นวันที่ 1 มีนาคม ค.ศ. 2024 ฉายในไทยวันที่ 3 ตุลาคม ค.ศ. 2024
นักแสดง

| ตัวละคร | เวอร์ชันญี่ปุ่น  | เวอร์ชันไทย  |
| --- | --- | --- |
| โดราเอมอน | วาซาบิ มิซึตะ | ฉันทนา ธาราจันทร์ |
| โนบิตะ (โนบิ โนบิตะ) | เมงุมิ โอฮาระ | ศันสนีย์ วัฒนานุกูล |
| ชิซุกะ (มินาโมโต้ ชิซุกะ) | ยุมิ คะกะซุ | ศรีอาภา เรือนนาค |
| ไจแอนท์ (โกดะ ทาเคชิ) | ซึบารุ คิมูระ | นิรันดร์ บุญยรัตพันธุ์ |
| ซึเนโอะ (โฮเนคาว่า ซึเนโอะ) | โทโมกาซุ เซกิ | อรุณี นันทิวาส |
| เดคิสุงิ (ฮิเดโทชิ เดคิสุงิ) | ชิโอโกะ ฮางิโนะ | สุลัคษณา เทพหัสดิน ณ อยุธยา |
| มิกกะ | ฮิราโนะ ริอานะ | นัยรัตน์ ธนไวทย์โกเศส |
| มีนา | เคียวโกะ โยชิเนะ | ภัทรศรัณย์ เรือนนาค |
| ชาเปกกุ | โคโกโระ คิกูจิ | พนาวรรณ ศรีวะโลสกุล |
| เวนเทอร์ | โคจิ คิกกะวะ | ธนกฤต เจนคลองธรรม |
| วากเนอร์ | คันจิ อิชิมารุ | นที สาครพันธรักษ์ |
| มอร์ทเชล | มุซึมิ ทามุระ | ศรีอาภา เรือนนาค |
| ทาคิเร็น | โชว | ศิวพันธ์ บุณยรัตพันธุ์ |
ทีมงาน

ต้นฉบับ: ฟูจิโกะ เอฟ. ฟูจิโอะ
ผู้กำกับ: คาซุอากิ อิมาอิ
บทภาพยนตร์: เทรุโกะ อุทสึมิ
ดนตรี: ทาคายูกิ ฮัตโตริ
บริษัทผู้สร้าง: ชินเอแอนิเมชัน, ทีวีอาซาฮิและเอดีเค
เพลงประกอบภาพยนตร์

เพลงประกอบภาพยนตร์คือ "ไทม์พาราดอกซ์" โดย วองดี
การตอบรับ > บ็อกซ์ออฟฟิศ

โดราเอมอนเดอะมูฟวี่: โลกแห่งซิมโฟนี่ของโนบิตะ ทำเงินจากฉายวันแรก 4,366,266 ดอลลาร์สหรัฐ และทำเงินทั่วโลก 33,094,770 ดอลลาร์สหรัฐ
แหล่งข้อมูลอื่น

เว็บไซต์ทางการ (ญี่ปุ่น)
วัดโตนด (อำเภอบางใหญ่)

| วัดโตนด |
| --- | --- |

ที่ตั้ง: หมู่ที่ 1  ตำบลบางใหญ่ อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
เจ้าอาวาส: พระครูนนทปัญญาพิมล (เกิดวัฒนา ถิรปญฺโญ)
 สถานีย่อยพระพุทธศาสนา
วัดโตนด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านบางโสน ตำบลบางใหญ่ อำเภอบางใหญ่ จังหวัดนนทบุรี ที่ดินของวัดมีจำนวน 30 ไร่ 1 งาน 27 ตารางวา ตามโฉนดที่ดินเลขที่ 88253
วัดโตนดแต่เดิมเป็นวัดร้าง ยกขึ้นเป็นวัดมีพระภิกษุอยู่จำพรรษาเมื่อวันที่ 4 กรกฎาคม พ.ศ. 2546 และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 ปัจจุบันมีพระครูนนทปัญญาพิมล (เกิดวัฒนา ถิรปญฺโญ) ดำรงตำแหน่งเจ้าอาวาส
อาคารเสนาสนะและสิ่งก่อสร้างที่สำคัญของวัด คือ ศาลาการเปรียญ กุฏิสงฆ์ 9 หลัง วิหาร และห้องน้ำ 16 ห้อง
พระยาจุฬาราชมนตรี (ก้อนแก้ว)

| พระยาจุฬาราชมนตรี (ก้อนแก้ว) |
| --- | --- |

 จุฬาราชมนตรี คนที่ 5
กษัตริย์: สมเด็จพระที่นั่งสุริยาศน์อมรินทร์ พระบาทสมเด็จพระพุทธยอดฟ้าจุฬาโลกมหาราช
ก่อนหน้า: พระยาจุฬาราชมนตรี (เซน)
ถัดไป: พระยาจุฬาราชมนตรี (อากายี)
 
ข้อมูลส่วนบุคคล
ที่ไว้ศพ: มัสยิดต้นสน
ศาสนา: อิสลามนิกายชีอะฮ์
คู่สมรส: คุณหญิงเสม
บุตร: เจ้าจอมหงส์ ในรัชกาลที่ 1 นก
บุพการี: พระยาจุฬาราชมนตรี (เซน) (บิดา) คุณหญิงก้อนทอง (มารดา)

พระยาจุฬาราชมนตรี นามเดิม ก้อนแก้ว หรือศาสนนาม มุฮัมหมัดมะอ์ซูม เป็นบุตรพระยาจุฬาราชมนตรี (เซน) และคุณหญิงก้อนทอง รับราชการเป็นมหาดเล็กตั้งแต่สมัยสมเด็จพระเจ้าเอกทัศน์ ตอนปลายกรุงศรีอยุธยาจนเสียกรุงเมื่อ พ.ศ. 2310 เมื่อเสียกรุงได้หลบหนีข้าศึกมารับราชการกับสมเด็จพระเจ้าตากสินมหาราช ต่อมาได้เป็นขุนป้องพลขันธ์ และหลวงศรีเนาวรัตน์ตามลำดับ ได้ร่วมรบกับข้าศึกจนผลัดแผ่นดินเข้าสู่สมัยรัตนโกสินทร์ รัชกาลที่ 1 โปรดเกล้าฯแต่งตั้งให้เป็นพระยาจุฬาราชมนตรี มีหน้าที่กำกับราชการกรมท่าขวาและดูแลมุสลิมทั่วราชอาณาจักร ถือเป็นจุฬาราชมนตรีท่านแรกในสมัยรัตนโกสินทร์
พระยาจุฬาราชมนตรี (ก้อนแก้ว) สมรสกับคุณหญิงเสม หญิงมุสลิมนิกายซุนนี หลานสาวของพระยาราชวังสัน (หวัง) มีธิดาสองคน คือ เจ้าจอมหงส์ ในรัชกาลที่ 1 และนก ภรรยาพระยาวรเทพ (เถื่อน)
พระยาจุฬาราชมนตรี (ก้อนแก้ว) ถึงแก่อนิจกรรมในสมัยรัชกาลที่ 1 เมื่ออายุได้ 82 ปี ศพของท่านฝังอยู่ที่มัสยิดต้นสน
อำเภอวิเศษชัยชาญ

| อำเภอวิเศษชัยชาญ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wiset Chai Chan

คำขวัญ: ขนมไทยขึ้นชื่อ เลื่องลือวีรไทย หลวงพ่อใหญ่วัดสี่ร้อย แม่น้ำน้อยเกษตรกรรม จิตรกรรมฝาผนัง โด่งดังเซรามิก
แผนที่จังหวัดอ่างทอง เน้นอำเภอวิเศษชัยชาญ
พิกัด: 14°35′42″N 100°20′18″E﻿ / ﻿14.59500°N 100.33833°E﻿ / 14.59500; 100.33833
ประเทศ:  ไทย
จังหวัด: อ่างทอง
พื้นที่
 • ทั้งหมด: 224.702 ตร.กม. (86.758 ตร.ไมล์)
ประชากร (2566)
 • ทั้งหมด: 63,186 คน
 • ความหนาแน่น: 281.20 คน/ตร.กม. (728.3 คน/ตร.ไมล์)
รหัสไปรษณีย์ : 14110
รหัสภูมิศาสตร์: 1506
ที่ตั้งที่ว่าการ: ที่ว่าการอำเภอวิเศษชัยชาญ  ถนนโพธิ์พระยา-ท่าเรือ ตำบลศาลเจ้าโรงทอง อำเภอวิเศษชัยชาญ จังหวัดอ่างทอง 14110
 ส่วนหนึ่งของสารานุกรมประเทศไทย
วิเศษชัยชาญ เป็นอำเภอหนึ่งในจังหวัดอ่างทอง เดิมชื่อ อำเภอวิเศษไชยชาญ และก่อนหน้านั้น ชื่อ อำเภอไผ่จำศีล
ที่ตั้งและอาณาเขต

อำเภอวิเศษชัยชาญตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอสามโก้และอำเภอโพธิ์ทอง
ทิศตะวันออก ติดต่อกับอำเภอเมืองอ่างทอง อำเภอป่าโมก
ทิศใต้ ติดต่อกับอำเภอผักไห่ (จังหวัดพระนครศรีอยุธยา)
ทิศตะวันตก ติดต่อกับอำเภอเมืองสุพรรณบุรีและอำเภอศรีประจันต์ (จังหวัดสุพรรณบุรี)
การแบ่งเขตการปกครอง > การปกครองส่วนภูมิภาค

อำเภอวิเศษชัยชาญแบ่งเขตการปกครองออกเป็น 15 ตำบล 126 หมู่บ้าน
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ไผ่จำศิล | Phai Cham Sin | 8 | 5,434 |
| 2. | ศาลเจ้าโรงทอง | San Chao Rong Thong | 12 | 7,173 |
| 3. | ไผ่ดำพัฒนา | Phai Dam Phatthana | 8 | 3,242 |
| 4. | สาวร้องไห้ | Sao Rong Hai | 8 | 4,342 |
| 5. | ท่าช้าง | Tha Chang | 6 | 3,910 |
| 6. | ยี่ล้น | Yi Lon | 9 | 4,187 |
| 7. | บางจัก | Bang Chak | 14 | 6,127 |
| 8. | ห้วยคันแหลน | Huai Khan Laen | 6 | 3,246 |
| 9. | คลองขนาก | Khlong Khanak | 9 | 3,797 |
| 10. | ไผ่วง | Phai Wong | 7 | 3,065 |
| 11. | สี่ร้อย | Si Roi | 7 | 3,375 |
| 12. | ม่วงเตี้ย | Muang Tia | 12 | 5,614 |
| 13. | หัวตะพาน | Hua Taphan | 7 | 3,010 |
| 14. | หลักแก้ว | Lak Kaeo | 8 | 5,076 |
| 15. | ตลาดใหม่ | Talat Mai | 5 | 2,074 |
การแบ่งเขตการปกครอง > การปกครองส่วนท้องถิ่น

ท้องที่อำเภอวิเศษชัยชาญประกอบด้วยองค์กรปกครองส่วนท้องถิ่น 16 แห่ง ได้แก่
เทศบาลตำบลวิเศษไชยชาญ ครอบคลุมพื้นที่บางส่วนของตำบลไผ่จำศิลและตำบลศาลเจ้าโรงทอง
เทศบาลตำบลบางจัก ครอบคลุมพื้นที่บางส่วนของตำบลบางจัก ตำบลคลองขนาก และตำบลสี่ร้อย
เทศบาลตำบลห้วยคันแหลน ครอบคลุมพื้นที่ตำบลห้วยคันแหลนทั้งตำบล
เทศบาลตำบลท่าช้าง ครอบคลุมพื้นที่ตำบลท่าช้างทั้งตำบลและตำบลสี่ร้อย (นอกเขตเทศบาลตำบลบางจัก)
เทศบาลตำบลไผ่ดำพัฒนา ครอบคลุมพื้นที่ตำบลไผ่ดำพัฒนาทั้งตำบล
เทศบาลตำบลสาวร้องไห้ ครอบคลุมพื้นที่ตำบลสาวร้องไห้ทั้งตำบล
เทศบาลตำบลม่วงเตี้ย ครอบคลุมพื้นที่ตำบลม่วงเตี้ยทั้งตำบล
องค์การบริหารส่วนตำบลไผ่จำศีล ครอบคลุมพื้นที่ตำบลไผ่จำศิล (นอกเขตเทศบาลตำบลวิเศษไชยชาญ)
องค์การบริหารส่วนตำบลศาลเจ้าโรงทอง ครอบคลุมพื้นที่ตำบลศาลเจ้าโรงทอง (นอกเขตเทศบาลตำบลวิเศษไชยชาญ)
องค์การบริหารส่วนตำบลยี่ล้น ครอบคลุมพื้นที่ตำบลยี่ล้นทั้งตำบล
องค์การบริหารส่วนตำบลบางจัก ครอบคลุมพื้นที่ตำบลบางจัก (นอกเขตเทศบาลตำบลบางจัก)
องค์การบริหารส่วนตำบลคลองขนาก ครอบคลุมพื้นที่ตำบลคลองขนาก (นอกเขตเทศบาลตำบลบางจัก)
องค์การบริหารส่วนตำบลไผ่วง ครอบคลุมพื้นที่ตำบลไผ่วงทั้งตำบล
องค์การบริหารส่วนตำบลหัวตะพาน ครอบคลุมพื้นที่ตำบลหัวตะพาน (นอกเขตเทศบาลตำบลบางจัก)
องค์การบริหารส่วนตำบลหลักแก้ว ครอบคลุมพื้นที่ตำบลหลักแก้วทั้งตำบล
องค์การบริหารส่วนตำบลตลาดใหม่ ครอบคลุมพื้นที่ตำบลตลาดใหม่ทั้งตำบล
สภาพภูมิอากาศ

มีลักษณะเป็นแบบมรสุม 3 ฤดู คือ ฤดูร้อน ฤดูฝน และฤดูหนาว
ทรัพยากรธรรมชาติ

แหล่งน้ำที่สำคัญ ได้แก่ แม่น้ำน้อยและคลองขุน
เศรษฐกิจ

ประชาชนในพื้นที่อำเภอวิเศษชัยชาญส่วนใหญ่ประกอบอาชีพ ทำนา ทำสวน ทำไร่ ผลผลิตทางการเกษตรที่สำคัญ คือ ข้าว มะม่วง และผักสวนครัว และมีอาชีพเสริม ได้แก่ เลี้ยงสัตว์ จักสาน
สถานศึกษา

โรงเรียนชุมชนวัดวิเศษชัยชาญ
โรงเรียนวิเศษไชยชาญ "ตันติวิทยาภูมิ"
โรงเรียนอนุบาลวัดนางใน(ละเอียดอุปถัมภ์)
โรงเรียนไผ่วงวิทยา
โรงเรียนวิเศษชัยชาญวิทยาคม
โรงเรียนอมราวิทยาภูมิ
โรงเรียนวัดวันอุทิศ
โรงเรียนวัดยางมณี
โรงเรียนวัดห้วยคันแหลน
โรงเรียนวัดห้วยโรง
โรงเรียนวัดตลาดใหม่
โรงเรียนวัดหลักแก้ว
โรงเรียนสนิทวิทยา
โรงเรียนราษฎร์นิยมวิทยา
โรงเรียนวัดขุมทอง
โรงเรียนวัดอบทม
วิทยาลัยการอาชีพวิเศษชัยชาญ
โรงเรียนบ้านห้วยคล้า
สถานที่ท่องเที่ยว

วัดเขียน เป็นวัดเก่าแก่วัดหนึ่ง อยู่ที่หมู่ที่ 8 ตำบลศาลเจ้าโรงทอง ห่างจากตัวจังหวัด 12 กิโลเมตร ภายในพระอุโบสถมีภาพเขียนฝาผนังที่งดงาม สันนิษฐานว่าเป็นฝีมือช่างสกุลเมืองวิเศษชัยชาญสมัยอยุธยาตอนปลาย ลักษณะภาพคล้ายกับภาพเขียนที่พระอุโบสถวัดเกาะและวัดใหญ่สุวรรณาราม จังหวัดเพชรบุรี ซึ่งอยู่ในยุคเดียวกัน
วัดม่วง ตั้งอยู่หมู่ที่ 6 ตำบลหัวตะพาน ระยะทางจากตัวจังหวัดถึงวัดม่วงประมาณ 8 กิโลเมตร ใช้เส้นทางสายอ่างทอง-สุพรรณบุรี วัดจะอยู่ทางซ้ายมือ เป็นที่ประดิษฐานพระพุทธมหานวมินทร์ศากยมุนีศรีวิเศษชัยชาญ พระพุทธรูปที่ใหญ่ที่สุดในโลก และยังมีพระอุโบสถล้อมรอบด้วยกลีบบัวที่ใหญ่ที่สุดในโลก ภายในมีรูปปั้นเกจิอาจารย์ชื่อดังทั่วประเทศ มีแดนเทพเจ้าไทย แดนนรก แดนสวรรค์ และแดนเทพเจ้าจีน ซึ่งมีรูปปั้นเจ้าแม่กวนอิมขนาดใหญ่ มีรูปปั้นแสดงเหตุการณ์ในประวัติศาสตร์เกี่ยวกับสงครามไทย-พม่าที่เมืองวิเศษชัยชาญ และสามารถซื้อผลิตภัณฑ์ของดีเมืองอ่างทองได้ด้วย
อนุสาวรีย์นายดอกนายทองแก้ว ประดิษฐานอยู่ที่หน้าโรงเรียนชุมชนวัดวิเศษชัยชาญ บ้านมะขาม  หมู่ที่ 2 ตำบลไผ่จำศีล ระหว่างกิโลเมตรที่ 26-27 ตามเส้นทางสายศรีประจันต์-วิเศษชัยชาญ เป็นอนุสรณ์สถานที่ชาววิเศษชัยชาญและชาวอ่างทองร่วมกันสร้างเพื่อรำลึกถึงคุณงามความดีของวีรบุรุษแห่งบ้านโพธิ์ทะเล ทั้งสองท่านที่ได้สละชีวิต เป็นชาติพลีในการสู้รบกับพม่าที่ค่ายบางระจันอย่างกล้าหาญ เมื่อปี พ.ศ. 2309 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินทรงเปิดอนุสาวรีย์เมื่อวันที่ 25 มีนาคม พ.ศ. 2520
ดูเพิ่ม

สถานที่ท่องเที่ยวและที่พักในจังหวัดอ่างทอง
แหล่งข้อมูลอื่น

www.amphoe.com
ประเทศสวิตเซอร์แลนด์ในการประกวดเพลงยูโรวิชัน

| ประเทศสวิตเซอร์แลนด์ในการประกวดเพลงยูโรวิชัน |
| --- | --- |
   
สถานีโทรทัศน์ที่เข้าร่วม: บรรษัทแพร่ภาพกระจายเสียงสวิส (เอสอาร์จี เอสเอสอาร์)
สรุปผลการเข้าร่วม
การเข้าร่วม: 64 (รอบชิงชนะเลิศ 53 ครั้ง)
การเข้าร่วมครั้งแรก: ค.ศ. 1956
อันดับสูงสุด: ที่ 1 (ค.ศ. 1956, 1988, 2024)
การเป็นเจ้าภาพ: ค.ศ.1956, 1989, 2025
 ประวัติการเข้าร่วม 1956 1957 1958 1959 1960 1961 19621963 1964 1965 1966 1967 1968 19691970 1971 1972 1973 1974 1975 19761977 1978 1979 1980 1981 1982 19831984 1985 1986 1987 1988 1989 19901991 1992 1993 1994 1995 1996 19971998 1999 2000 2001 2002 2003 20042005 2006 2007 2008 2009 2010 20112012 2013 2014 2015 2016 2017 20182019 2020 2021 2022 2023 2024 2025 
ลิงก์ภายนอก
เว็บไซต์เอ็สแอร์เอ็ฟ เว็บไซต์แอร์เตแอ็ส เว็บไซต์แอร์เรเอซเซอี
หน้าเว็บสวิตเซอร์แลนด์ใน Eurovision.tv 
 สำหรับการประกวดครั้งล่าสุด ดูที่ ประเทศสวิตเซอร์แลนด์ในการประกวดเพลงยูโรวิชันปี 2024
ประเทศสวิตเซอร์แลนด์ได้เข้าร่วมการประกวดเพลงยูโรวิชันทั้งหมด 64 ครั้ง โดยเข้าร่วมครั้งแรกในการประกวดปี 1956 โดยพลาดการแข่งขันเพียงสี่ครั้ง ได้แก่ในปี: 1995 1999 2001 และ 2003 สวิตเซอร์แลนด์เป็นเจ้าภาพการประกวดครั้งแรกในปี 1956 ที่ลูกาโน ซึ่งก็ยังได้รับชัยชนะอีกด้วย สวิตเซอร์แลนด์คว้าชัยชนะครั้งที่สองในการประกวดปี 1988 เป็นระยะเวลา 32 ปีหลังครั้งแรก และเป็นครั้งที่สามในปี 2024 เป็นระยะเวลา 36 ปีหลังครั้งที่สอง โดยสวิตเซอร์แลนด์มีบรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นสถานีโทรทัศน์ประจำชาติที่เข้าร่วม
"รีเฟรน" ของลิส อาเซียชนะการประกวดครั้งแรกในปี 1956 สำหรับสวิตเซอร์แลนด์ในประเทศตนเอง เธอได้กลับมาเข้าร่วมอีกครั้งในการประกวดปีถัดไปด้วยเพลง "จิออร์จีโอ" โดยได้รับอันดับที่สอง สวิตเซอร์แลนด์ได้อันดับสองด้วยเพลง "ต็องวาปาซ" โดยเอสเธอร์ โอฟาริม (ค.ศ. 1963) และ "ปาซปัวร์มัว" โดยดาเนียลา ซิมมอนส์ (ค.ศ. 1986) และอันดับที่สามด้วย "นูโซรอนเดอแม็ง" โดยฟรังกา ดิ ริเอนโซ (ค.ศ. 1961) และ "อามูรงแตม" โดยอาร์เล็ตต์ โซลรา (ค.ศ. 1982) เซลีน ดิออนนำชัยชนะสู่ประเทศอีกครั้งในการประกวดปี 1988 ด้วยเพลง "เนอปาร์เตปาซองมัว" และแอนนี คอตตอนคว้าตำแหน่งห้าอันดับแรกของสวิตเซอร์แลนด์เป็นครั้งที่ 15 โดยได้รับอันดับที่สามในการประกวดปี 1993 ด้วยเพลง "มัวตูซิมเปลมง"
นับตั้งแต่มีการเริ่มวิธีการเลื่อนตกชั้นในการประกวดปี 1993 สวิตเซอร์แลนด์ได้อันดับถึงสิบอันดับแรกเพียงสี่ครั้งเท่านั้น นับตั้งแต่เริ่มระบบรอบรองชนะเลิศในปี  2004 ประเทศล้มเหลวในการผ่านเข้ารอบชิงชนะเลิศในการแข่งขัน 11 รายการจาก 19 รายการ โดยจบอันดับสุดท้ายในรอบรองชนะเลิศถึงสี่ครั้ง สวิตเซอร์แลนด์กลับเข้ามาอยู่ในช่วงห้าอันดับแรกในการประกวดปี 2019 ด้วยเพลง "ชีก็อตมี" โดยลูกา ฮานนิ ได้อันดับที่สี่ นับเป็นครั้งที่หกที่ได้รับอันดับในช่วงห้าอันดับแรก ซึ่งก็ตามด้วย "ตูลูนีแวร์" โดยยอห์นเทียร์ ในอันดับที่สามในการประกวดปี 2021 สวิตเซอร์แลนด์ชนะการประกวดครั้งที่สามในปี 2024 ด้วยเพลง "เดอะโค้ด" โดยเนโม
การเข้าร่วม

บรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นสมาชิกสามัญของสหภาพการแพร่สัญญาณวิทยุและโทรทัศน์แห่งยุโรป (อีบียู) จึงมีสิทธิ์เข้าร่วมการประกวดเพลงยูโรวิชัน โดยได้เข้าร่วมการประกวดตั้งแต่การประกวดครั้งแรกในปี 1956
สวิตเซอร์แลนด์มีภาษาราชการสี่ภาษา ได้แก่ ภาษาฝรั่งเศส ภาษาเยอรมัน ภาษาอิตาลี และภาษารูมันช์ อีบียูได้ประกาศกฎระเบียบระบุว่าเพลงจะต้องแสดงเป็นภาษาราชการของประเทศนั้นๆ ซึ่งถูกยกเลิกในปี 1999 ส่งผลให้ในช่วงเวลานั้นเอสอาร์จี เอสเอสอาร์มีอิสระในการส่งผลงานเข้าประกวดในภาษาใดก็ได้จากสี่ภาษาดังกล่าว โดยจาก 64 ครั้งที่เข้าร่วมประกวด สวิตเซอร์แลนด์ได้ส่งเพลงไปแล้ว 65 เพลง โดย 24 เพลงเป็นภาษาฝรั่งเศส 12 เพลงเป็นภาษาเยอรมัน 18 เพลงเป็นภาษาอังกฤษ 10 เพลงเป็นภาษาอิตาลี และ 1 เพลงเป็นภาษารูมันช์ เพลงที่ชนะ 2 เพลงแรกของสวิตเซอร์แลนด์ขับร้องเป็นภาษาฝรั่งเศส ส่วนเพลงที่สามขับร้องเป็นภาษาอังกฤษ
เอสอาร์จี เอสเอสอาร์ได้เคยใช้กระบวนการคัดเลือกมาแล้วหลายเพื่อพิจารณาคัดเลือกผลงานที่จะส่งเข้าประกวดในแต่ละปี ตั้งแต่ปี 2019 เป็นต้นมา เอสอาร์จีได้ใช้กระบวนการคัดเลือกภายใน โดยก่อนหน้าจะใช้การประกวดระดับประเทศซึ่งจัดขึ้นภายใต้ชื่อต่างๆ เช่น กงกูร์เออโรวิซิอง ในปี 1950-2000 และ เดอกรอเซอเอ็นไชดุงโช ในปี 2011-2018 ในช่วงทศวรรษ 1980 การประกวดระดับประเทศนี้มักมีเพลงที่เข้าร่วม 10 เพลงต่อปี ได้แก่ 3 เพลงเป็นภาษาฝรั่งเศส 3 เพลงเป็นภาษาเยอรมัน 3 เพลงเป็นภาษาอิตาลี และ 1 เพลงเป็นภาษารูมันช์
ดูเพิ่ม

ประเทศสวิตเซอร์แลนด์ในการประกวดเพลงจูเนียร์ยูโรวิชัน
ประเทศสวิตเซอร์แลนด์ในการประกวดเต้นยูโรวิชัน
ประเทศสวิตเซอร์แลนด์ในยูโรวิชันยังแดนเซอร์ส
ประเทศสวิตเซอร์แลนด์ในยูโรวิชันยังมิวสิกเชียนส์
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี

| สมเด็จพระอัครมเหสี มหากษัตรีย์ นโรดม กานวิมาน นรลักข์เทวี |
| --- | --- |
พระอัครมเหสีกรุงกัมพูชา (สถาปนาหลังทิวงคต)
ประสูติ: พ.ศ. 2419
ทิวงคต: พ.ศ. 2455
พระสวามี: พระบาทสมเด็จพระสีสุวัตถิ์ มุนีวงศ์
พระบุตร: สีสุวัตถิ์ Pinnareth สีสุวัตถิ์ Thavet Roeungsi สีสุวัตถิ์ Sariletlak สีสุวัตถิ์ กุสุมะ สีสุวัตถิ์ Nearirakh สีสุวัตถิ์ มุนีเรศ สีสุวัตถิ์ มุนีพงศ์
ราชวงศ์: ราชวงศ์วรมัน  • ราชสกุลนโรดม(ประสูติ) • ราชสกุลสีสุวัตถิ์(อภิเษกสมรส)
พระบิดา: พระองค์เจ้านโรดม หัสสกรรณ
พระมารดา: เสา สัมภัต
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี (เขมร: នរោត្តម កានវិមាន នរល័ក្ខទេវី อักษรโรมัน: Norodom Kanviman Norleak Tevi) ;(พ.ศ. 2419 - พ.ศ. 2455) เป็นสมเด็จพระราชินีแห่งราชอาณาจักรกัมพูชา เป็นพระอัครมเหสีในพระบาทสมเด็จพระสีสุวัตถิ์ มุนีวงศ์ อภิเษกสมรสในปี พ.ศ. 2438 พระองค์ประสูติเมื่อ พ.ศ. 2419 หลังจากอภิเษกสมรสกับพระสีสุวัตถิ์ มุนีวงศ์ พระองค์ก็มีพระโอรสธิดา 7 พระองค์ หนึ่งในนั้นคือสมเด็จพระมหากษัตริยานีสีสุวัตถิ์ กุสุมะ นารีรัตน์ สิริวัฒนาซึ่งต่อมาในภายหน้าทรงเป็นพระมารดาในพระบาทสมเด็จพระนโรดม สีหนุ
สมเด็จอัครมเหสี มหากษัตรีย์ นโรดม กานวิมาน นรลักข์เทวี เสด็จทิวงคตเมื่อปี พ.ศ. 2455
ดูเพิ่ม

รายพระนามคู่อภิเษกสมรสในพระมหากษัตริย์กัมพูชา
| ก่อนหน้า |  | สมเด็จพระอัครมเหสี มหากษัตรีย์ นโรดม กานวิมาน นรลักข์เทวี |  | ถัดไป |
| --- | --- | --- | --- | --- |
| นักนางวาณี |  |   สมเด็จพระราชินีแห่งราชอาณาจักรกัมพูชา  (ราชวงศ์วรมัน)   (พ.ศ. 2470 - พ.ศ. 2484) |  | พระองค์เจ้าสีสุวัตถิ์ พงสานมุนี |
อูฟา

| อูฟา Уфа |
| --- | --- |
นคร
การถอดเสียงอื่น
 • บัชกอร์ต: Өфө
แลนด์มาร์กและทิวทัศน์อูฟา
   ธง ตราอาร์ม
เพลง: ไม่มี
ที่ตั้งของอูฟา 
อูฟาที่ตั้งของอูฟาแสดงแผนที่รัสเซียฝั่งยุโรปอูฟาอูฟา (ยุโรป)แสดงแผนที่ยุโรป
พิกัด:  54°43′34″N 55°56′51″E﻿ / ﻿54.72611°N 55.94750°E﻿ / 54.72611; 55.94750
ประเทศ: รัสเซีย
หน่วยองค์ประกอบ: สาธารณรัฐบัชคอร์โตสตาน
สถาปนา: 1574
จัดตั้งเป็นนคร: 1586
การปกครอง
 • องค์กร: สภานคร
 • หัวหน้า: Sergey Grekov
พื้นที่
 • ทั้งหมด: 707.93 ตร.กม. (273.33 ตร.ไมล์)
ความสูง: 150 เมตร (490 ฟุต)
ประชากร (สำมะโนครัวปี 2010)
 • ทั้งหมด: 1,062,319 คน
 • ประมาณ (2018): 1,120,547 (+5.5%) คน
 • อันดับ: ที่ 11 ในปี 2010
 • ความหนาแน่น: 1,500 คน/ตร.กม. (3,900 คน/ตร.ไมล์)
สถานะการบริหาร
 • เขตย่อยของ: นครที่มีความสำคัญระดับสาธารณรัฐ อูฟา
 • เมืองศูนย์กลางของ: สาธารณรัฐบัชคอร์โตสตาน
 • เมืองศูนย์กลางทางการบริหารของ: นครที่มีความสำคัญระดับสาธารณรัฐ อูฟา, Ufimsky District
สถานะเทศบาล
 • เขตเมือง: Ufa Urban Okrug
 • เมืองศูนย์กลางทางการบริหารของ: Ufa Urban Okrug, Ufimsky Municipal District
รหัสไปรษณีย์: 450000–450010, 450013–450015, 450017–450019, 450022, 450024, 450026–450030, 450032–450035, 450037–450040, 450043–450045, 450047, 450049–450059, 450061–450065, 450068, 450069, 450071, 450073–450081, 450083, 450091–450093, 450095–450101, 450103–450106, 450880, 450890, 450911–450948, 450951–450966, 450971–450979, 450981–450986, 450989–450999, 901139, 901229, 992200
รหัสโทรศัพท์: +7 347
รหัส OKTMO: 80701000001
เว็บไซต์: ufacity.info
อูฟา (บัชกอร์ต: Өфө [ʏ̞ˈfʏ̞]ไฟล์:Ba-Өфө.ogg, อักษรโรมัน: Öfö; รัสเซีย: Уфа́) เป็นเมืองเอกของสาธารณรัฐบัชคอร์โตสตาน  และศูนย์กลางทาง อุตสาหกรรม เศรษฐกิจ วิทยาศาสตร์และวัฒนธรรมของสาธารณรัฐ มีประชากรมากกว่า 1.1 ล้านคน
ศัพทมูลวิทยา

ชื่อ Ufa มาจากแม่น้ำอูฟา แต่ต้นตอของชื่อแม่น้ำยังคงมีข้อพิพาท Aleksandr Matveyev นักภาษาศาสตร์ชาวรัสเซีย เสนอว่าชื่อนี้มีต้นตอจากอิหร่าน จากคำว่า "ap" แปลว่า น้ำ
การบริหาร

อูฟาเป็นเมืองหลักของสาธารณรัฐ และเป็นศูนย์กลางการบริหารของอำเภออูฟิมสกี แม้ว่าจะไม่ได้อยู่ในนั้นก็ตาม
การบริหาร > เขตการปกครอง

อูฟาแบ่งออกเป็น 7 เขต
| ลำดับ | เขต | ประชากร ณ วันที่ 1 มกราค ค> ศ. 2020 |
| --- | --- | --- |
| 1 | Dyomsky | 80,714 |
| 2 | Kalininsky | 207,750 |
| 3 | Kirovsky | 162,958 |
| 4 | Leninsky | 89,062 |
| 5 | Oktyabrsky | 246,476 |
| 6 | Ordzhonikidzevsky | 164,682 |
| 7 | Sovetsky | 177,145 |
ประชากร

| --- | --- |
สำมะโน ค.ศ. 2010: 1,062,319
สำมะโน ค.ศ. 2002: 1,042,437
สำมะโน ค.ศ. 1989: 1,082,052
สำมะโน ค.ศ. 1979: 969,289
ตามสำมะโน ค.ศ. 2010 กลุ่มชาติพันธุ์ในอูฟา ได้แก่:
| ชาติพันธุ์ | จำนวน | ร้อยละ |
| --- | --- | --- |
| รัสเซีย | 494,723 | 48.9% |
| ตาตาร์ | 286,409 | 28.3% |
| บัชกอร์ต | 172,794 | 17.1% |
| ยูเครน | 12,485 | 1.2% |
| อื่น ๆ | — | 4.5% |
ภูมิศาสตร์

นครอูฟาอยู่ในยุโรปตะวันออกใกล้ชายแดนเอเชียเหนือ นครนี้ตั้งอยู่ในบริเวณที่แม่น้ำ Belaya (Agidel) กับแม่น้ำอูฟาการบรรจบกัน ทางตะวันตกติดกับที่ราบสูงอูฟาในเมือกเขายูรัลตอนใต้ นครนี้มีพื้นที่ 707.93 km2 (273.33 sq mi) วัดจากทางเหนือลงใต้ได้ 53.5 km (33.2 mi) และจากตะวันตกไปยังจะวันออกได้ 29.8 km (18.5 mi)